คือว่ากังวลมากๆเลยค่ะ มีพสพกับแฟนในวันที่ 2/7 โดยใส่ถุงยางแต่ไม่ได้กินยาคุม แล้วหลังจากนั้นหนูก็มีอาการคล้ายกับ pms ค่ะ คืออยากจะทราบว่าหนูมีพสพกับแฟนในช่วงไข่ตกพอดีใช่มั้ยคะแล้วจะมีโอกาสตั้งครรภ์สูงแค่ไหนคะ ปจด.ครั้งล่าสุดคือ 16/6 ค่ะ รอบเดือนไม่สม่ำเสมอค่ะ อยู่ราวๆ 28-30 วันค่ะ
สวัสดีค่ะ หากประจำเดือนมา 16 มิ.ย. แล้วได้มีเพศสัมพันธ์ในวันที่ 2 ก.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์ย่อมมีได้ ส่วนจะเป็นวันที่ไข่ตกหรือไม่นั้น อาจตอบได้ยาก หากมีระยะห่างระหว่างรอบประจำเดือนที่ไม่สม่ำเสมอ แต่หากมีระยะห่างระหว่างรอบประจำเดือนที่ 28-30 วัน วันที่ไข่ตกก็น่าจะอยู่ในช่วงวันที่ 30 มิ.ย. - 2 ก.ค. ดังนั้น โอกาสที่จะตั้งครรภ์จึงมีได้มาก แต่หากได้ใส่ถุงยางอนามัยป้องกัน ถุงยางก็จะช่วยป้องกันการตั้งครรภ์ได้ประมาณ 82%-98% ค่ะ